
REFERAT DE APROBARE  A PROIECTULUI DE HOTĂRÂRE
privind aprobarea operațiunii de primă înscriere a terenului aferent canalului Bega,  Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp

1. Descrierea situaţiei actuale:
	Având în vedere Referatul nr. SC2022-6194/15.03.2022 aprobat de dl. Primar Dominic Fritz, în conformitate cu Acordul cadru de prestări servicii nr. 115/28.12.2021 și Contractul subsecvent nr. 116/28.12.2021, S.C.PROMETER M&G S.R.L. a întocmit documentația pentru prima înscriere în sistemul integrat de cadastru și publicitate imobiliară a terenului aferent canalului Bega, Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp, parcele care fac parte din terenul cu nr. top. vechi 5629 înscris în CF 418336 Timișoara, teren intravilan (Canal Bega) în suprafața totală de 126399 mp, proprietatea Primăriei Municipiului Timișoara.
 2. Schimbări preconizate și rezultate așteptate: 
 	Operațiunea de primă înscriere pentru cele două tronsoane din terenul aferent canalului Bega este necesară în vederea reglementării situației juridice a parcelelor solicitate de către R.A. Administrația Canalului Navigabil Bega Timiș, aflată sub autoritatea Ministerului Transporturilor, privind darea în administrare a elementelor de infrastructură ale canalului navigabil Bega care aparțin teritoriului administrativ al Municipiului Timișoara.
3. Alte informații:
	În vederea alocării numerelor cadastrale și reglementarea suprafețelor conform măsurătorilor din teren pentru cele două tronsoane a fost eliberat Certificatul de Urbanism nr. 1743/08.08.2023.
 	Au fost emise de către OCPI Timiș: Referat de admitere nr. 200618/10.08.2023 în vederea atribuirii nr. cad. 455906 pentru parcela în suprafață de 68775 mp și Referat de admitere nr. 200619/10.08.2023  în vederea atribuirii nr. cad. 455908 pentru parcela în suprafață de 46744 mp.
4. Concluzii:
	Având în vedere cele menţionate mai sus, considerăm necesară și oportună aprobarea operațiunii de primă înscriere a terenului aferent canalului Bega, Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp, proprietatea Primăriei Municipiului Timișoara, conform documentației cadastrale întocmită de S.C.PROMETER M&G S.R.L. prin persoana autorizată ANCPI Costea Lia-Simona, Referatului de admitere nr. 200618/10.08.2023 și Referatului de admitere nr. 200619/10.08.2023.

RAPORT DE SPECIALITATE
privind aprobarea operațiunii de primă înscriere a terenului aferent canalului Bega,  Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp

              Având în vedere Referatul de aprobare a proiectului de hotărâre nr. MTM2023- 14956 / 04.09.2023 al Primarului Municipiului Timișoara și Proiectul de hotărâre privind aprobarea operațiunii de primă înscriere a terenului aferent  canalului Bega,  Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp, facem următoarele precizări:
	În conformitate cu Referatul nr. SC2022-6194/15.03.2022 aprobat de dl. Primar Dominic Fritz și cu Acordul cadru de prestări servicii nr. 115/28.12.2021, respectiv Contractul subsecvent nr. 116/28.12.2021, S.C.PROMETER M&G S.R.L. a întocmit documentația pentru prima înscriere în sistemul integrat de cadastru și publicitate imobiliară a terenului aferent canalului Bega,  Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp, parcele care fac parte din terenul cu nr. top. vechi 5629 înscris în CF 418336 Timișoara, teren intravilan (Canal Bega) în suprafața totală de 126399 mp, proprietatea Primăriei Municipiului Timișoara.
Scopul operațiunii de primă înscriere pentru cele două tronsoane din terenul aferent canalului Bega este reglementarea situației juridice a parcelelor solicitate de către R.A. Administrația Canalului Navigabil Bega Timiș, aflată sub autoritatea Ministerului Transporturilor, privind darea în administrare a elementelor de infrastructură ale canalului navigabil Bega care aparțin teritoriului administrativ al Municipiului Timișoara. Obiectul dreptului de administrare se va rezuma la albia minoră a canalului Bega, astfel cum este definită în Legea nr.107/25.09.1996 a apelor,   asigurându-se funcționalitatea proiectului ”Reabilitarea infrastructurii publice urbane a malurilor canalului Bega” finanțat din fonduri nerambursabile în cadrul Programului Operațional Regional 2007-2013, proiect care are ca obiectiv specific dezvoltarea transportului public urban al Municipiului Timișoara prin introducerea transportului public naval pe canalul Bega.
În vederea alocării numerelor cadastrale și reglementarea suprafețelor conform măsurătorilor din teren pentru cele două tronsoane a fost eliberat Certificatul de Urbanism nr. 1743/08.08.2023.
 	O.C.P.I. Timiș a emis Referatul de admitere nr. 200618/10.08.2023 în vederea atribuirii nr. cad. 455906 pentru parcela în suprafață de 68775 mp și Referatul de admitere nr. 200619/10.08.2023  în vederea atribuirii nr. cad. 455908 pentru parcela în suprafață de 46744 mp.
	Responsabilitatea identificării corecte a planului cadastral (de carte funciară) și a determinărilor topografice - întocmirea planului de situație, respectiv a limitei imobilelor ce fac obiectul alipirilor/dezlipirilor, revine persoanei autorizate să execute lucrări de cadastru, conform Ordinul nr. 600/08.02.2023 privind aprobarea Regulamentului de avizare, recepție și înscriere în evidențele de cadastru și carte funciară, în cazul de față S.C.PROMETER M&G S.R.L.
     	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de primă înscriere a terenului aferent canalului Bega, Tronson 1- înscris în CF 455906 Timișoara cu suprafața de 68775 mp și Tronson 2- înscris în CF 455908 Timișoara cu suprafața de 46744 mp, proprietatea Primăriei Municipiului Timișoara, conform documentației cadastrale întocmită de S.C.PROMETER M&G S.R.L. prin persoana autorizată ANCPI Costea Lia-Simona, Referatului de admitere nr. 200618/10.08.2023 și Referatului de admitere nr. 200619/10.08.2023.
[bookmark: _Hlk36138493]  	 Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

